Cinderella II: Dreams Come True

Cinderella II: Dreams Come True 2002-yilda direct-to-video turida chiqarilgan fentezi-komediya janridagi animatsion filmdir. 1950-yilda ishlangan Cinderella animatsion filmining sikveli. Filmda bosh qahramonlarga Jennifer Hale, Russi Taylor, Corey Burton va Rob Paulsen ovoz bergan.

 Syujeti 

 Kirish 
Qirollik saroyida Cinderellaning doʻstlari — Gus va Jaq ismli ikki sichqon saroy xonalarining biriga boradilar. U yerda Pari-momo boshqa sichqonlarga Cinderella haqidagi ertakni soʻzlab berayotgan boʻladi. Ammo Gus va Jaq xonaga yetib borganlarida, Pari-momo ertakni aytib tugatadi. Bundan xafa boʻlgan Gus va Jaq boshqa sichqon oshnalari bilan birgalikda uch boʻlimdan iboray Cinderella haqida yangi kitob yozishga ahd qilishadi.

 Birinchi boʻlim 
Birinchi boʻlimda Cinderella va shahzoda Charming asal oyidan qaytadilar va Cinderella oʻzining sichqon doʻstlari va iti Bruno bilan uchrashadi. Maʼlum vaqt oʻtib, Cinderella qirol va shahzoda Charming yoʻqligida saroyda oʻtadigan ziyofatlarni tashkillashtirishga mas’ul etib tayinlanadi. Biroq, Cinderella anʼanaga rioya qilmay, boʻlajak ziyofatni oʻziga xos tarzda tashkil etishga qaror qiladi. Ziyovat davomida qirol dastlab Cinderellaning oʻzgarishlaridan hayratda qolgandek tuyulsa-da, ziyofatdan juda mamnun boʻladi.

 Ikkinchi boʻlim 
Ikkinchi boʻlimda Jaq birinchi filmda boʻlgani kabi, saroyda Cinderellaʼga yordamlashish uchun jussasini juda kichik deb hisoblaydi. Pari-momo uni xohishiga koʻra „Sir Hugh“ ismli odamga aylantiradi. Yarmarkada fil bilan sodir boʻlgan tartibsizlikdan soʻng, u yana sichqonga aylanib, filni toʻxtatadi. Bu voqea unga oʻzidan xursand boʻlishni oʻrgatadi.

 Uchinchi boʻlim 
Oxirgi boʻlimda Cinderellaning oʻgay opalaridan biri Anastasia Lathyn ismli novvoyni sevib qoladi, uning onasi ledi Tremaine va singlisi Drizella esa buni ijobiy qabul qilishmaydi. Cinderella ledi Tremaine Anastasiaʼga novvoyni sevib qolgani uchun dakki berayotganini guvohi boʻlib qolib, unga yordam berishga qaror qiladi. Shunday qiib, u Anastasiaʼga ballga tayyorgarlik koʻrishiga koʻmak beradi. Keyinchalik ballda Anastasia Cinderellaʼga yordam bergani uchun minnatdorchilik bildiradi. Bu paytda Lucifer saroy mushugi Pom Pom bilan uchrashib qolib, uni sevib qoladi.

 Nihoya 
Sichqonlar kitobni yozib tugatishadi. Cinderella ushbu kitobni boshqa sichqonlar yonida oʻqishni boshlaganda, film tugaydi.

 Ovoz berganlar 
 Jennifer Hale — Cinderella
 Rob Paulsen — Jaq/Buyuk gersog/Novvoy/Sir Hugh/Bert 
 Corey Burton — Gus 
 Andre Stojka — qirol
 Russi Taylor — Pari-momo
 Susanne Blakeslee — Lady Tremaine 
 Tress MacNeille — Anastasia Tremaine 
 Holland Taylor — Prudence
 Christopher Daniel Barnes — shahzoda Charming 
 Frank Welker — Lucifer/Pom-Pom/Bruno 

 Manbalar 

 Havolalar  





 Cinderella II: Dreams Come True DVD

Turkum:Disney Television Animation filmlari
Turkum:DisneyToon Studios animatsion filmlari
Turkum:2002-yil animatsion filmlari
Turkum:2002-yil filmlari
Turkum:AQSh filmlari
Turkum:AQSh animatsion filmlari
Turkum:AQSh fentezi filmlari
Turkum:AQSh komediya filmlari
Turkum:Direct-to-video turidagi animatsion filmlar